17. ΒΑΣΙΛΙΚΟΝ ΔΙΑΤΑΓΜΑ της 9/23 Ιουλ. 1952 Περί κατανομής των οργανικών θέσεων του προσωπικού της Ιατροδικαστικής Υπηρεσίας. Έχοντες υπ’ όψιν το άρθρ. 203 του ν. 1811/51 «περί Κώδικος καταστάσεως Δημοσίων Διοικητικών υπαλλήλων», 2)το άρθρ. 5 παρ. 2 του ν. 2088/ 1952, 3)τας υπ’ αριθ. 539/1952 και 633/1952 συμφώνους γνωμοδοτήσεις του Α.Σ.Δ.Υ . και 4)την υπ’ αριθ. 501/52 έκθεσιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, αποφασίσαμεν και διατάσσομεν: Ι.Αι οργανικαί θέσεις του Προσωπικού της Ιατροδικαστικής Υπηρεσίας κατανέμονται εις τας κατά τα άρθρ. 38, 39 και 40 του Ν. 1811/51 κατηγορίας και βαθμούς εντός των ορίων της κατά την παρ. 2 του άρθρ. 40 του αυτού Νόμου βαθμολογικής δι’ εκάστην κατηγορίαν κλίμακος ως εξής: Εις την Α΄ κατηγορίαν: 2 θέσεις 7ου, 8ου ή 9ου βαθμού. Εις την Β΄ κατηγορίαν: 4 θέσεις 7ου, 8ου, 9ου, 10ου ή 11ου βαθμού. Εις την Γ΄ κατηγορίαν: 4 θέσεις 9ου, 10ου, 11ου, 12ου ή 13ου βαθμού. 2 θέσεις 11ου, 12ου, ή 13ου βαθμού. ΙΙ.Αι θέσεις αι αντιστοιχούσαι εις πλείονας βαθμούς, ως ανωτέρω, καθορίζονται ενιαίαι οργανικώς εις τους βαθμούς τούτους. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 